CELEX: 62017CN0071
Language: el
Date: 2017-02-09 00:00:00
Title: Υπόθεση C-71/17: Αίτηση προδικαστικής αποφάσεως την οποία υπέβαλε το Supremo Tribunal de Justiça (Πορτογαλία) στις 9 Φεβρουαρίου 2017 — David Vicente Fernandes κατά Gabinete Português de Carta Verde

24.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/5
            
         Αίτηση προδικαστικής αποφάσεως την οποία υπέβαλε το Supremo Tribunal de Justiça (Πορτογαλία) στις 9 Φεβρουαρίου 2017 — David Vicente Fernandes κατά Gabinete Português de Carta Verde
   (Υπόθεση C-71/17)
   (2017/C 129/07)
   Γλώσσα διαδικασίας: η πορτογαλική
   
      Αιτούν δικαστήριο
   
   Supremo Tribunal de Justiça
   
      Διάδικοι στην υπόθεση της κύριας δίκης
   
   
      Ενάγων και αναιρεσείων: David Vicente Fernandes
   
      Εναγόμενο και αναιρεσίβλητο: Gabinete Português de Carta Verde
   
      Προδικαστικά ερωτήματα
   
   
               α)
            
            
               Παράγει η συναφθείσα στο Λουξεμβούργο ασφαλιστική σύμβαση έννομα αποτελέσματα στην Πορτογαλία κατά τον ίδιο τρόπο ως εάν το αντίστοιχο ασφαλιστήριο είχε εκδοθεί στην Πορτογαλία;
            
         
               β)
            
            
               Είναι το Gabinete Português de Carta Verde ο οργανισμός αποζημιώσεως στον οποίο αναφέρεται το άρθρο 24, παράγραφος 1, της οδηγίας 2009/103/ΕΚ (1) και ευθύνεται αυτό, ως οργανισμός υπεύθυνος για την καταβολή αποζημιώσεως στους ζημιωθέντες στις περιπτώσεις του άρθρου 20, παράγραφος 1, της οδηγίας, κατά τον τρόπο κατά τον οποίο θα ευθυνόταν η λουξεμβουργιανή ασφαλιστική εταιρία;
            
         
               γ)
            
            
               Αρκεί, εν προκειμένω, η εναγωγή του οργανισμού αποζημιώσεως ή πρέπει να εναχθεί και η ασφαλιστική εταιρία; Στην τελευταία αυτή περίπτωση, μπορεί η εν λόγω ασφαλιστική εταιρία να εναχθεί στην έδρα της στο Λουξεμβούργο ή πρέπει να εναχθεί ο αντιπρόσωπός της στην Πορτογαλία;
            
         
               δ)
            
            
               Στην περίπτωση κατά την οποία η ασφαλιστική εταιρία δεν διαθέτει αντιπρόσωπο στην Πορτογαλία, ποιος πρέπει να εναχθεί για τους σκοπούς της επιδικάσεως πλήρους αποζημιώσεως, όταν υφίσταται ασφαλιστήριο συμβόλαιο περί απεριόριστης καλύψεως της αστικής ευθύνης;
            
         
      (1)  Οδηγία 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής (ΕΕ 2009, L 263, σ. 11).